ai4bharat/Pralekha huggingface dataset:
நுகர்வோர் நலன், உணவு மற்றும் பொது விநியோகம் அமைச்சகம்
கரும்பு விவசாயிகளின் நலனிற்காக உபரி சர்க்கரையின் ஏற்றுமதி மற்றும் எத்தனாலாக மாற்றும் முயற்சியில் மத்திய அரசு தீவிரம்
சர்க்கரையின் ஏற்றுமதியை ஊக்குவிக்கவும், கரும்பு விவசாயிகளின் நிலுவைத் தொகை உரிய காலத்தில் செலுத்தப்படுவதை உறுதி செய்வதற்காகவும், சர்க்கரையை எத்தனாலாக மாற்றவும், வேளாண் பொருளாதாரத்தை ஊக்குவிக்கவும் இந்திய அரசு ஆக்கபூர்வமான நடவடிக்கைகளை மேற்கொண்டு வருகிறது. கடந்த சில ஆண்டுகளில் உள்நாட்டு பயன்பாட்டை விட சர்க்கரையின் உற்பத்தி அதிகரித்துள்ளது. அதிகமாக உள்ள சர்க்கரையை எத்தனாலாக மாற்றுவதற்கு மத்திய அரசு சர்க்கரை ஆலைகளுக்கு ஊக்கமளித்து வருகிறது. சர்க்கரையின் ஏற்றுமதிக்காக ஆலைகளுக்கு நிதி உதவியையும் வழங்கி வருகிறது. இதன் மூலம் கரும்பு விவசாயிகள் உரிய காலத்தில் கரும்புக்கான நிலுவைத் தொகையைப் பெற முடியும்.
உபரி சர்க்கரை பிரச்சினைக்கு நிரந்தர தீர்வு காண்பதற்காக, பெட்ரோலுடன் கலக்கும் எத்தனாலாக கரும்பை மாற்றுவதற்கு, அரசு, சர்க்கரை ஆலைகளை ஊக்குவிக்கிறது. இவ்வாறு பெட்ரோலுடன் எத்தனாலைக் கலப்பதால் பசுமை எரிவாயு உருவாவதுடன், கச்சா எண்ணெய் இறக்குமதி மீதான அந்நிய செலாவணி சேமிக்கப்படும். எத்தனாலின் விற்பனை மூலம் பெறப்படும் வருவாய், விவசாயிகளின் கரும்புக்கான தொகையை சர்க்கரை ஆலைகள் செலுத்துவதற்கு உதவியாக இருக்கும்.
முந்தைய சர்க்கரை பருவமான 2019-20-இல், ரூ. 75,845 கோடி செலுத்த வேண்டிய நிலையில், ரூ. 75,703 கோடி செலுத்தப்பட்டு, மீதமுள்ள ரூ. 142 கோடி செலுத்தப்படாமல் உள்ளது. எனினும், தற்போதைய 2020-21 சர்க்கரை பருவத்தில் மிக அதிகபட்சமாக ரூ. 90,872 கோடி மதிப்பிலான கரும்புகளை சர்க்கரை ஆலைகள் பெற்றிருக்கின்றன. இதில் ரூ. 81,963 கோடி விவசாயிகளிடம் செலுத்தப்பட்டுள்ளது. 16.8.2021 வரை ரூ.8,909 கோடி செலுத்தப்பட வேண்டியுள்ளது. ஏற்றுமதியின் அதிகரிப்பு மற்றும் கரும்பை எத்தனாலாக மாற்றும் நடவடிக்கையால் கரும்புக்கான தொகையைச் செலுத்தும் பணி விரைவடைந்துள்ளது.
அதிகமாக உள்ள சர்க்கரையை எத்தனாலாக மாற்றுவது மற்றும் ஏற்றுமதி செய்வதன் மூலம் விவசாயிகளுக்கு உரிய நேரத்தில் நிலுவைத் தொகை கிடைப்பது மட்டுமல்லாமல், உள்நாட்டு சந்தையில் சர்க்கரையின் முந்தைய நிலையும் உறுதிப்படுத்தப்படுகிறது. இதன் மூலம் சர்க்கரை ஆலைகளின் வருவாய் மேன்மை அடைவதுடன் உபரி சர்க்கரையின் பிரச்சினையும் தீர்க்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1747382
நித்தி ஆயோக்
உலகளாவிய புதுமை கண்டுபிடிப்பு தரவரிசை பட்டியலில் முதல் 50 நாடுகளில் இந்தியா இடம் பிடித்தது
உலகளாவிய புதுமை கண்டுபிடிப்பு தரவரிசை பட்டியல் 2020-ல், இந்தியாவை 4 இடங்கள் முன்னேறி 48வது இடத்தில் உலக அறிவுசார் சொத்து அமைப்பு வைத்துள்ளது. கோவிட் -19 தொற்றுநோய்க்கு மத்தியில், இது இந்தியாவை மேம்படுத்தும் செய்தியாக வந்துள்ளது. மேலும் நாட்டின் வலுவான ஆராய்ச்சி & மேம்பாடு சூழல் அமைப்புக்கு சான்றாக உள்ளது. இந்தியா 2015-ம் ஆண்டில் 81 வது இடத்தில் இருந்தது. 2019-ம் ஆண்டில் 52 வது இடத்தை பிடித்தது. உலகம் முழுவதும் மிகவும் புதுமையான வளர்ந்த நாடுகளின் அமைப்பில் இருப்பது குறிப்பிடத்தக்க சாதனை. கடந்த 5 ஆண்டுகளாக, இந்தியா தனது கண்டுபிடிப்பு தரவரிசையில் நிலையான முன்னேற்றத்தைக் காட்டியுள்ளதால், மத்திய மற்றும் தெற்கு ஆசிய பிராந்தியத்தில் 2019 -ன் முன்னணி கண்டுபிடிப்பு சாதனை நாடுகளில் ஒன்றாக க இந்தியாவை WIPO ஏற்றுக்கொண்டது.
மிக பரந்த அறிவு மூலதனம், துடிப்பான புதிய நிறுவனங்களின் சுற்றுச்சூழல் மற்றும் பொதுத்துறை மற்றும் தனியார் ஆராய்ச்சி நிறுவனங்களால் செய்யப்பட்ட அற்புதமான பணிகள் காரணமாக, உலகளாவிய கண்டுபிடிப்பு தரவரிசை பட்டியலில் இந்தியா நிலையான முன்னேற்றத்தை கண்டுள்ளது. நாட்டின் புதுமை கண்டுபிடிப்பு சூழலை மேம்படுத்தியதில், அறிவியல் மற்றும் தொழில்நுட்ப துறை, உயிரி தொழில்நுட்ப துறை, விண்வெளித்துறை ஆகியவை முக்கிய பங்காற்றியுள்ளன.
மின்சார வாகனங்கள், பயோடெக்னாலஜி, நானோ தொழில்நுட்பம், விண்வெளி, மாற்று எரிசக்தி ஆதாரங்கள் போன்ற பல்வேறு துறைகளில் கொள்கை தலைமையிலான கண்டுபிடிப்புகளைக் கொண்டுவருவதன் மூலம், தேசிய முயற்சிகளை மேம்படுத்துவதை உறுதி நிதி ஆயோக் அயராது உழைத்து வருகிறது. புதுமை கண்டுபிடிப்புகளை இந்தியாவின் அனைத்து மாநிலங்களிலும் பரவலாக்குவதற்கான திசையில் முக்கிய நடவடிக்கையாக, நிதி ஆயோக் கடந்த ஆண்டு வெளியிட்ட இந்தியாவின் புதுமை கண்டுபிடிப்பு பட்டியல் பரவலாக ஏற்றுக்கொள்ளப்பட்டது. உலகளாவிய தரவரிசை பட்டியலில் இந்தியாவின் நிலையை கண்காணிப்பதிலும் மதிப்பீடு செய்வதிலும் ஒரு நிலையான உந்துதலை, உலகளாவிய புதுமை கண்டுபிடிப்பு பட்டியல், நிதி ஆயோக் ஆகியவை வழங்கியுள்ளது.
உலக தரவரிசை பட்டியலில் மேலும் முன்னேறுவதில், இந்திய தனது முயற்சிகளை இரட்டிப்பாக்க வேண்டும். அறிவியில் ரீதியான கண்டுபிடிப்புகளை மேம்படுத்துவதில், உலகின் முன்னணி நாடுகளுடன் இந்தியா போட்டியிட்டால் மட்டும்தான், மாண்பு மிகு பிரதமர் விடுத்துள்ள தற்சார்பு இந்தியா அழைப்பை நனவாக்க முடியும். இந்தியா ஒரு முன்னுதாரண மாற்றத்தை கொண்டு வந்து அடுத்த உலகளாவிய புதுமை கண்டுபிடிப்பு தரவரிசை பட்டியலில் முதல் 25 நாடுகளில் இடம் பெறுவதை நோக்கமாக கொள்ள வேண்டிய நேரம் இது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்: https://www.pib.gov.in/PressReleasePage.aspx?PRID=1650835
(Visitor Counter : 648
விவசாயத்துறை அமைச்சகம்
பிரதமர் கரீப் கல்யாண் யோஜனா திட்டத்தின் கீழ் மாநிலங்கள் / யூனியன் பிரதேசங்களில் உள்ள 13.4 கோடி பயனாளிகளுக்கு 1.78 லட்சம் MT பருப்பு வகைகள் விநியோகிக்கப்பட்டன
பிரதமர் கரீப் கல்யாண் யோஜனா  திட்டத்துக்கு 4.57 லட்சம் மெட்ரிக் டன் பருப்புவகைகள், மாநிலங்கள் யூனியன் பிரதேசங்களுக்கு அனுப்பி வைக்கப்பட்டன. இதில் 1.78 லட்சம் பருப்புவகைகள் மாநிலங்கள்/யூனியன் பிரதேசங்களில் உள்ள 1340 .61 லட்சம் பயனாளிகளுக்கு விநியோகிக்கப்பட்டுள்ளது.
- ஆந்திரப்பிரதேசம், தெலுங்கானா, கர்நாடகா, ராஜஸ்தான், மகாராஷ்டிரா, மத்தியப்பிரதேசம், குஜராத், உத்தரபிரதேசம், அரியானா ஆகிய 9 மாநிலங்களில் இருந்து 7.33 லட்சம் மெட்ரிக் டன் கடலைப்பருப்பு கொள்முதல் செய்யப்பட்டுள்ளது
- ராஜஸ்தான், மத்தியப்பிரதேசம், உத்தரப்பிரதேசம், குஜராத், ஹரியானா ஆகிய 5 மாநிலங்களில் இருந்து 5.91 லட்சம் மெட்ரிக் டன் கடுகு கொள்முதல் செய்யப்பட்டுள்ளது.
- தமிழ்நாடு, தெலுங்கானா, ஆந்திரப்பிரதேசம், மகாராஷ்டிரா, கர்நாடகா, மத்தியப்பிரதேசம், குஜராத், ஒரிசா ஆகிய எட்டு மாநிலங்களில் இருந்து 2.41 லட்சம் மெட்ரிக் டன் துவரம் பருப்பு கொள்முதல் செய்யப்பட்டுள்ளது.
2020- 21 ஆம் ஆண்டுக்கான ரபி சந்தைப்படுத்தும் பருவத்தில், இந்திய உணவுக்கழகத்திற்கு மொத்தம் 359.10 லட்சம் மெட்ரிக் டன் கோதுமை வந்து சேர்ந்தது. இதில் 347.54 லட்சம் மெட்ரிக் டன் வாங்கப்பட்டு விட்டது.
பிரதமர் கிசான் சம்மான் நிதி  திட்டத்தின் கீழ் பொதுமுடக்கக் காலத்தின் போது 24. 3. 2020 அன்று முதல் இன்று வரை 9.67 கோடி விவசாயிகள் பயனடைந்துள்ளனர். இதுவரை 19,350.84 கோடி ரூபாய் விடுவிக்கப்பட்டுள்ளது
(Visitor Counter : 281
பிரதமர் அலுவலகம்
இந்தியா பூட்டான் செயற்கைக்கோள் பூட்டான் மக்களுடனான நமது வலுவான உறவுக்கு சான்றாகும்: பிரதமர்
கூட்டாக உருவாக்கப்பட்ட இந்தியா பூட்டான் செயற்கைக்கோளை வெற்றிகரமாக விண்ணில் செலுத்தியதற்காக டிஐடிடி - பூட்டான் மற்றும் இஸ்ரோவைப் பிரதமர் பாராட்டினார்
இந்தியா பூட்டான் செயற்கைக்கோள் பூட்டான் மக்களுடன் எங்களின் சிறப்பான உறவுக்கு சான்றாகும் என்று பிரதமர் திரு. நரேந்திர மோடி கூறியுள்ளார். கூட்டாக உருவாக்கப்பட்ட இந்தியா பூட்டான் செயற்கைக்கோளை வெற்றிகரமாக விண்ணில் செலுத்தியதற்காக தகவல் தொழில்நுட்பம் மற்றும் தொலைத்தொடர்புத் துறை , பூடான் மற்றும் இஸ்ரோவுக்கு திரு. மோடி பாராட்டு தெரிவித்தார்.
இந்தியா பூட்டான் செயற்கைக்கோள் வெற்றிகரமாக செலுத்தப்பட்டது குறித்து பூட்டான் மன்னர் அளித்த செய்தியை குறித்து பூடான் பிரதமர் செய்த ட்வீட்டிற்கு பதிலளிக்கும் வகையில், பிரதமர் மோடி கூறியிருப்பதாவது:
“இந்தியா பூட்டான் செயற்கைக்கோள் பூட்டான் மக்களுடன் எங்களின் சிறப்பான உறவுக்கு சான்றாகும். கூட்டாக உருவாக்கப்பட்ட இந்தியா பூட்டான் செயற்கைக்கோளை வெற்றிகரமாக விண்ணில் செலுத்தியதற்காக டிஐடிடி – பூட்டான்  மற்றும் இஸ்ரோவிற்கு  வாழ்த்துக்கள்”
வணிகம் மற்றும் தொழில்துறை அமைச்சகம்
இந்தியா- சிங்கப்பூர் சிஇஓ மன்றத்தில் மத்திய அமைச்சர் திரு. பியூஷ் கோயல் முக்கிய உரை
மத்திய ரயில்வே, வர்த்தகம் மற்றும் தொழில், நுகர்வோர் விவகாரங்கள், உணவு மற்றும் பொது விநியோக அமைச்சர் திரு. பியூஷ் கோயல், இந்தியா- சிங்கப்பூர் சிஇஓ மன்றத்தில் இன்று முக்கிய உரை நிகழ்த்தினார்.
இந்தியா, சிங்கப்பூர் இடையேயான உறவை மேலும் வலுப்படுத்த இரு தரப்பிலும் வர்த்தகங்களை மேற்கொள்ளுமாறு அழைப்பு விடுத்த அவர், நமது வலுவான கூட்டணி மேலும் உயர்ந்த இடத்திற்கு எடுத்துச் செல்லப்பட வேண்டும் என்று வலியுறுத்தினார்.
தற்சார்பு அடைவதற்கு உதவும் வகையிலும், சர்வதேச அளவில் தடம் பதிப்பதற்கு ஏதுவான வாய்ப்புகளை உருவாக்கவும் இந்த கூட்டணி உதவிகரமாக இருக்கும் என்றும் அமைச்சர் தெரிவித்தார்.
இந்தியாவின் இளைஞர்கள் புதுமையான தொழில்நுட்பங்களை பயன்படுத்துவதற்கு அவர்களை ஊக்குவிக்குமாறும், நமது செயல்களை விரிவுபடுத்துவதற்கான வழிகள் குறித்து ஆய்வு செய்யுமாறும் வர்த்தக தலைவர்களை திரு. பியூஷ் கோயல் கேட்டுக்கொண்டார்.
இந்தியாவும் சிங்கப்பூரும் சைபர் பாதுகாப்பு, பேரிடர் மேலாண்மை ஆகிய துறைகளில் இணைந்து பணியாற்றுவதாகவும், கல்வி, திறன் மேம்பாடு ஆகிய துறைகளில் சிங்கப்பூரின் அனுபவங்களிலிருந்து நாம் கற்றுக் கொண்டு இருவரும் இணைந்து செயல்படலாம் என்றும் அவர் தெரிவித்தார்.
மின் வர்த்தகம், நிதி தொழில்நுட்பம், சீர்மிகு உற்பத்தி, சுகாதாரம் ஆகிய முக்கிய துறைகளில் இந்தியா சிறப்பாக செயல்படுகிறது. இந்த துறைகளில் இரு நாடுகளும் இணைந்து செயல்படுவதன் வாயிலாக நமது மக்களுக்கு மிகச் சிறந்த வசதிகளையும், சேவைகளையும் வழங்க முடியும் என்றார் அவர்.
பிரதமர் திரு. நரேந்திர மோடியின் வார்த்தைகளான “ஆசிய பிராந்தியத்திற்கு சிங்கப்பூர் உந்து சக்தியாக விளங்குகிறது”, என்பதை அமைச்சர் திரு. பியூஷ் கோயல் நினைவு கூர்ந்தார்.
புதிதாக உருவாகவுள்ள பிராந்திய வரிசை, சிங்கப்பூர் மற்றும் இந்தியாவின் வலுவான தோள்களில் இயங்கும் என்றும் அவர் நம்பிக்கை தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1699024
------
(Visitor Counter : 168
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
நீரிழிவு நோயாளிகளுக்கு நெருக்கடியான நேரத்தை ஏற்படுத்தியுள்ளது கோவிட்: மத்திய அமைச்சரும், பிரபல நீரிழிவு நிபுணருமான டாக்டர் ஜிதேந்திர சிங்.
நீரிழிவு நோயாளிகளுக்கு நெருக்கடியான நேரத்தை கோவிட் பெருந்தொற்று ஏற்படுத்தியுள்ளதாக பிரபல நீரிழிவு நிபுணரான மத்திய அமைச்சர் டாக்டர் ஜிதேந்திர சிங் இன்று தெரிவித்துள்ளார். “டியா-வி கான் 2020” என்ற பெயரில் முதல்முறையாக மெய்நிகர் தளத்தில் நடைபெற்ற “இந்திய நீரிழிவு அகாடமியின் உலக மாநாட்டில்” சிறப்பு விருந்தினராகக் கலந்து கொண்ட டாக்டர். ஜிதேந்திர சிங், தொடக்க உரையாற்றினார். அப்போது அவர், மற்ற பல்வேறு துறைகளைப் போன்று, கல்வித்துறையிலும், நெருக்கடியான நேரத்தில் புதிய வழிமுறைகளை கோவிட் உருவாக்கியுள்ளது. இதுபோன்ற சர்வதேசக் கருத்தரங்குகளை மிகப் பெரும் அளவில் வெற்றிபெறச் செய்ததன் மூலம் இது வெளிப்படுகிறது என்றார்.
உலகின் 4 கண்டங்களைச் சேர்ந்த தலைசிறந்த நிபுணர்களை ஒரே இடத்தில் கொண்டு வந்து சேர்த்த மும்பையைச் சேர்ந்த பிரபலமான அக சுரப்பியல் நிபுணர் டாக்டர் சஷாங் ஜோஷி, அகமதாபாத்தைச் சேர்ந்த டாக்டர் பன்ஷி சாபூ மற்றும் ஒட்டுமொத்த ஒருங்கிணைப்புக் குழுவினருக்கு மத்திய அமைச்சர் பாராட்டு தெரிவித்தார். இந்த மாநாட்டில், உலக அளவிலான நீரிழிவு நிபுணர்கள் டாக்டர். ஆண்ட்ரூ பூல்ட்டன், சர்வதேச நீரிழிவு கூட்டமைப்பின் தலைவர் டாக்டர் பிராசெஸ் சேவியர், டாக்டர் இட்டார்நர் ராஸ், டாக்டர் ஃபுளோரியன் டோட்டாய் மற்றும் இந்திய அளவிலான முன்னணி நீரிழிவு நிபுணர்களான டாக்டர் வி.மோகன், டாக்டர் அரவிந்த் குப்தா மற்றும் பலரையும் வரவழைத்ததற்கு மத்திய அமைச்சர் மகிழ்ச்சி தெரிவித்தார்.
புதிய விதிகளின் படி வாழ்வதற்கு கொரோனா கற்றுக் கொடுத்துள்ளதாக டாக்டர். ஜிதேந்திர சிங் தெரிவித்தார். மேலும் அவர், கடந்த சில ஆண்டுகளாக முக்கியத்துவத்தை இழந்த, மருந்து ரீதியில் இல்லாத சுகாதார வாழ்வியல் நடைமுறைகளை மருத்துவர்கள் எடுத்துரைக்க வைத்துள்ளதாக கூறினார். கோவிட் பெருந்தொற்று முடிவுக்கு வந்த பிறகும் கூட, சமூக இடைவெளியைப் பின்பற்றுவது மற்றும் தொற்றுத் துளிகளைத் தவிர்ப்பது ஆகியவை, மேலும் பல்வேறு தொற்றுகளிலிருந்தும் நம்மைப் பாதுகாக்கும் என்று மத்திய அமைச்சர் ஜிதேந்திர சிங் தெரிவித்தார்.
(Visitor Counter : 154
நுகர்வோர் நலன், உணவு மற்றும் பொது விநியோகம் அமைச்சகம்
டிஜிட்டல் தரப்படுத்துதல் நிறுவனத் தலைவர்கள் பேரவைக் கூட்டத்தில் அமைச்சர் திரு. ரவிசங்கர் பிரசாத்
மின்வழிப் பரிமாற்றங்கள் , தகவல் தொழில்நுட்ப ஏற்றுமதி  ஆகியவற்றில் இந்தியா வேகமான வளர்ச்சி பெற்று வருகிறது என்று மத்திய சட்டம் நீதி, மின்னணு, தகவல் தொழில்நுட்பம், நுகர்வோர் விவகாரம் ஆகிய துறைகளின் அமைச்சர் திரு. ரவிசங்கர் பிரசாத் குறிப்பிட்டார்.
“டிஜிட்டல் வெளியைத் தரப்படுத்துதல்” என்ற தலைப்பில் இந்திய தரநிர்ணய அமைவனம்  தில்லியில் செவ்வாய்க்கிழமை ஏற்பாடு செய்த “நிறுவனங்களின் தலைவர்கள் பேரவை”  கூட்டத்தில் பேசினார். நிகழ்ச்சியில் நுகர்வோர் விவகாரம், உணவு மற்றும் பொது விநியோகத் துறை இணையமைச்சர் திரு. சி.ஆர். சவுத்ரி, பல்வேறு தகவல் தொழில்நுட்ப நிறுவனங்களின் தலைவர்கள், முதன்மைச் செயல் அலுவலர்கள் பங்கேற்றனர்.
பல்வேறு நிறுவனங்களின் தலைவர்கள், முதன்மைச் செயல் அலுவலர்கள் பங்கேற்ற இக்கூட்டத்தில் இந்தியாவில் தகவல் தொழில்நுட்பத் துறையின் எதிர்காலம் பல்வேறு டிஜிட்டல் வெளியில் எதிர்கொள்ளும் பல்வேறு சவால்கள், பிரச்சினைகள் குறித்து விவாதிக்கப்பட்டது. 35 நாடுகளைச் சேர்ந்த தொழில்நிறுவனங்களின் வல்லுநர்கள், தலைவர்கள், உயர் அதிகாரிகள் பங்கேற்றனர்.
தகவல் தொழில்நுட்பத்தில் வேகமாக வளர்ச்சி பெற்றுவரும் இந்தியா டிஜிட்டல் வெளியை வலுவாக்கிக் கொண்டிருக்கிறது என்றார். டிஜிட்டல் வெளியில் தரப்படுத்துவதன் அவசியத்தையும் அவர் வலியுறுத்தினார். இது குறித்த விவாதத்துக்கு ஏற்பாடு செய்த இந்திய தர நிர்ணய அமைவனம் உலகத் தரநிர்ணயத்தில் ISO/IEC JTC1/SC7 அளவீட்டில் இந்தியா முன்னணியில் இருப்பதில் செலுத்திய பங்களிப்பை அவர் பாராட்டினார்.
பாதுகாப்பு அமைச்சகம்
பொன்விழா ஆண்டு வெற்றிச் சுடர்: அந்தமான் நிக்கோபார் தீவுகளின் மாயாபந்தர் சென்றடைந்தது
பொன்விழா ஆண்டு வெற்றிச் சுடருடன் செல்லும் அந்தமான் நிக்கோபார் தலைமையின் கூட்டுப் படைகளின் மிதிவண்டி சாகச பயணக் குழு, ஆகஸ்ட் 8-ஆம் தேதி மாயாபந்தர் சென்றடைந்தது. நான்கு நாட்களில் 300 கிலோ மீட்டர் தூரத்திற்கு வீரர்கள் பயணம் மேற்கொண்டனர். கிஷோரி நகரிலுள்ள அரசு உயர்நிலைப் பள்ளிக்கு எடுத்துச்செல்லப்பட்ட வெற்றிச் சுடருக்கு மாவட்ட அதிகாரிகள், முன்னாள் ஆயுதப் படை வீரர்கள், பள்ளியின் முதல்வர் ஆகியோர் வரவேற்பளித்தனர். வெற்றிச் சுடரை கௌரவிக்கும் வகையில் பள்ளிக் குழந்தைகளின் கலை நிகழ்ச்சிகளுக்கு ஏற்பாடு செய்யப்பட்டிருந்தது.
1971-ஆம் ஆண்டு நடைபெற்ற போரில் இந்தியாவின் வெற்றி குறித்த விழிப்புணர்வை குழந்தைகளிடம் ஏற்படுத்தும் வகையில் மிதிவண்டி சாகச பயணக் குழுவினர், ஒலி ஒளி நிகழ்ச்சியை நடத்தினார்கள். ஆயுதப் படைகளில் இணைந்து, சாகசம் மற்றும் விளையாட்டை தங்களது வாழ்வின் முக்கிய அங்கமாகக் கொள்ளுமாறு அவர்கள் குழந்தைகளுக்கு ஊக்கமளித்தனர். முன்னாள் படை வீரர்கள், பள்ளி அதிகாரிகள் மற்றும் குழந்தைகளுக்கு, நினைவுப் பரிசுகளையும் குழுவினர் விநியோகித்தனர்.
இந்த மிதிவண்டி சாகசப் பயணம் இறுதியாக ஆகஸ்ட் 9ஆம் தேதி திக்லிபூரில் உள்ள விளையாட்டு மைதானத்தைச் சென்றடையும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1743945
நிதி அமைச்சகம்
அரசு பங்குகள் விற்பனைக்கான அறிவிப்பு
7.37 சதவீத அரசு பங்குகள் 5023 குறிப்பிடத்தக்க தொகையான ரூ. 3000 கோடிக்கு விலை அடிப்படையிலான ஏலம் மூலம், 6.68 சதவீத அரசு பங்குகள் 2031 அறிவிக்கப்பட்ட தொகையான ரூ. 4000 கோடிக்கு விலை அடிப்படையிலான ஏலம் மூலம், 7.40 சதவீத அரசு பங்குகள் 2035 அறிவிக்கப்பட்ட ரூ. 2000 கோடிக்கு விலை அடிப்படையிலான ஏலம் மூலம் மற்றும்  6.62 சதவீத அரசு பங்குகள் அறிவிக்கப்பட்ட ரூ. 3000 கோடிக்கு விலை அடிப்படையிலான ஏலம் மூலம் விற்பனை செய்யப்படும் என அரசு அறிவித்துள்ளது. அறிவிக்கப்பட்ட ரூ. 12000 கோடி என்ற தொகைக்கு கூடுதலாக ரூ. 1000 கோடி வரை மேற்கூறப்பட்ட பங்குகளில் எதேனும் ஒன்றை அரசு விற்பனை செய்யலாம். பன்முக விலை முறையில் இந்த ஏலம் நடத்தப்படும். இந்த ஏலம் இந்திய ரிசர்வ் வங்கி மும்பை அலுவலகத்தால் 2018 ஏப்ரல் 26ம் தேதி நடத்தப்படும்.
அறிவிக்கப்பட்ட தொகையில் 5 சதவீதம் வரை தகுதிவாய்ந்த தனிநபர் மற்றும் நிறுவனங்களுக்கு ஒதுக்கீடு செய்யப்படும். இந்த ஏலத்திற்கான விலைப்புள்ளிகள் ஏப்ரல் 26ம் தேதி இந்திய ரிசர்வ் வங்கியிடம் அளிக்கப்பட வேண்டும். ஏல முடிவுகள் ஏப்ரல் 26ம் தேதி வெளியிடப்பட்டு ஏப்ரல் 27ம் தேதி வெற்றிபெற்றவர்கள் அதற்கான தொகையை செலுத்த வேண்டும்.
பெண்கள் மற்றும் குழந்தை நலன் அமைச்சகம்
குழந்தைகள் உரிமைகள் குறித்த தேசிய பயிலரங்கை மத்திய அமைச்சர் திருமதி ஸ்மிருதி இரானி தொடங்கி வைத்தார்
நமது குழந்தைகளுக்கு நீதி வழங்குவது மட்டுமே மக்களாகவும் தேசமாகவும் ஜனநாயகத்தில் நாம் செய்யக்கூடிய சிறந்த செயல் என்று மத்திய மகளிர் மற்றும் குழந்தைகள் மேம்பாட்டு அமைச்சர் திருமதி ஸ்மிருதி சுபின் இரானி கூறினார்.
விடுதலையின் அமிர்த மகோத்ஸவத்தின் ஒரு பகுதியாக குழந்தைகள் உரிமைகளுக்கான தேசிய ஆணையம் இன்று நடத்திய குழந்தைகள் உரிமைகள் குறித்த தேசிய பயிலரங்கை மத்திய அமைச்சர் திருமதி ஸ்மிருதி இரானி தொடங்கி வைத்தார்.
அப்போது பேசிய அவர், குழந்தைகள் எவ்வாறு பாதுகாக்கப் படுகிறார்கள் என்பதே ஒரு ஜனநாயகத்தின் உண்மையான அடையாளம் என்றார். குழந்தைகளை பாதுகாப்பதற்காக போக்சோ சட்டம் உட்பட பல்வேறு நடவடிக்கைகளை மகளிர் மற்றும் குழந்தைகள் மேம்பாட்டு அமைச்சகம் எடுத்து வருவதாக அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1773744
-----
(Visitor Counter : 174
|
மனித வள மேம்பாட்டு அமைச்சகம்
|
மத்திய பல்கலைக்கழக சட்டம், 2009-ன் படி, தமிழ்நாடு, கேரளா, கர்நாடகா, பீகார், குஜராத், ஹரியானா, இமாசலப்பிரதேசம், ஜம்மு & காஷ்மீர்  மற்றும் ஜார்க்கண்ட் மாநிலங்களில் உள்ள 13 புதிய மத்திய பல்கலைக்கழகங்களின் திருத்தப்பட்ட செலவு மதிப்பீடுகளுக்கு மத்திய அமைச்சரவை ஒப்புதல்.
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், 13 புதிய மத்திய பல்கலைக்கழகங்களின் தொடர் செலவீனம் மற்றும் அந்த வளாகங்களுக்கு தேவையான கட்டமைப்பு வசதிகளை ஏற்படுத்த, ரூ.3,639.32 கோடி செலவினத்திற்கு ஒப்புதல் அளிக்கப்பட்டது. இந்தப் பணிகள் 36 மாதங்களுக்குள் நிறைவேற்றி முடிக்கப்படும்.
இது தவிர, இந்த மத்திய பல்கலைக்கழகங்களுக்கு ஏற்கனவே அமைச்சரவை ஒப்புதல் அளித்த ரூ.3000 கோடிக்கு மேல், செலவு செய்யப்பட்ட ரூ.1,474.65 கோடிக்கும் பின் ஏற்பு ஒப்புதலை அமைச்சரவை வழங்கியுள்ளது.
புதிய மத்திய பல்லைக்கழகங்கள் வருமாறு:
i. தெற்கு பீகார் மத்திய பல்கலைக்கழகம், கயா, பீகார்
ii. ஹரியானா மத்திய பல்கலைக்கழகம், மகேந்தர்கர்
iii. ஜம்மு மத்திய பல்கலைக்கழகம், ஜம்மு
iv. ஜார்க்கண்ட் மத்திய பல்கலைக்கழகம், ராஞ்சி
v. காஷ்மீர் மத்திய பல்கலைக்கழகம், ஸ்ரீநகர்
vi. கர்நாடகா மத்திய பல்கலைக்கழகம், குல்பர்கா
vii. கேரளா மத்திய பல்கலைக்கழகம், காசர்கோடு
viii. ஒரிசா மத்திய பல்கலைக்கழகம், கோராபுட்
ix. பஞ்சாப் மத்திய பல்கலைக்கழகம், பட்டின்டா
x. ராஜஸ்தான் மத்திய பல்கலைக்கழகம், பந்தேர்சிந்த்ரி, ராஜஸ்தான்
xi. தமிழ்நாடு மத்திய பல்கலைக்கழகம், திருவாரூர்
xii. குஜராத் மத்திய பல்கலைக்கழகம், குஜராத்
xiii. இமாச்சலப் பிரதேச மத்திய பல்கலைக்கழகம்
அமைச்சரவையின் இந்த நடவடிக்கை, மாணவர்களுக்கான உயர்கல்வி பயிலும் வாய்ப்பை அதிகரிப்பதுடன், மற்ற பல்கலைக்கழகங்களுக்கு முன் உதாரணமாக திகழ வழிவகை செய்யும். மேலும், கல்வி வசதியில் நிலவும், பிராந்திய சமச்சீர் அற்ற நிலையைக் குறைக்கவும் இது உதவும்.
-----------
தேர்தல் ஆணையம்
2020 ஜுன் ஜுலையில் ஓய்வு பெறும் உறுப்பினர்களின் இடங்களைப் பூர்த்தி செய்வதற்கான ஈராண்டுக்கொரு முறை நடைபெறும் தேர்தல்.
பின்வரும் மூன்று மாநிலங்களிலிருந்து தேர்ந்தெடுக்கப்பட்ட மாநிலங்களவையின் ஆறு உறுப்பினர்கள், ஜூன் ஜூலை 2020இல் ஓய்வு பெறுவதையடுத்து, அவர்களின் பதவிக்காலம் முடிவுக்கு வருகிறது.
|
|
வ.எண்
|
|
மாநிலம்
|
|
இடங்கள்
|
|
உறுப்பினர் பெயர்
|
|
ஓய்வு பெறும் நாள்
|
|
-
|
|
அருணாச்சலப் பிரதேசம்
|
|
01
|
|
முகுத் மிதி
|
|
23.06.2020
|
|
-
|
|
கர்நாடகா
|
|
04
|
|
D. குபேந்திர ரெட்டி
|
|
25.06.2020
|
|
-
|
|
பிரபாகர் கோர்
|
|
-
|
|
ராஜீவ் கவுடா M.V.
|
|
-
|
|
B.K. ஹரிபிரசாத்
|
|
-
|
|
மிசோரம்
|
|
01
|
|
ரொனால்ட் சபா ட்லாவ்
|
|
18.07.2020
மத்திய உள்துறை செயலரும், தேசிய நிர்வாகக் குழுவின் தலைவரும் தேசிய பேரிடர் மேலாண்மை சட்டத்தின் கீழ் 30. 5 .2020 அன்று வெளியிட்டுள்ள விதிமுறைகளைக் கருத்தில் கொண்டு மேற்குறிப்பிடப்பட்டுள்ள பதவிகளுக்கான ஈராண்டுக்கு ஒருமுறையிலான தேர்தல்கள் பின்வரும் திட்டப்படி நடத்தலாம் என்று ஆணையம் முடிவு செய்துள்ளது.
|
|
வ.எண்
|
|
நிகழ்வு
|
|
தேதி
|
|
|
|
அறிவிப்பு வெளியிடப்படும் நாள்
|
|
02 ஜுன், 2020 
|
|
|
|
மனு தாக்கல் செய்வதற்கான இறுதி நாள்
|
|
09 ஜுன், 2020 
|
|
|
|
பரிசீலனை
|
|
10 ஜுன், 2020 
|
|
|
|
மனுக்களை திரும்பப் பெறுவதற்கான இறுதி நாள்
|
|
12 ஜுன், 2020 
|
|
|
|
தேர்தல் நாள்
|
|
19 ஜுன், 2020 
|
|
|
|
தேர்தல் நேரம்
|
|
காலை 09:00 மணி முதல் மாலை 04:00 மணி வரை
|
|
|
|
வாக்குகள் எண்ணப்படும் நாள்
|
|
19 ஜுன், 2020  மாலை 05:00 மணிக்கு
|
|
|
|
தேர்தல் நடத்தி முடிக்கப்பட வேண்டிய தேதி
|
|
22 ஜுன், 2020 
தேர்தலுக்கு பயன்படுத்தப்படும் வாக்குச்சீட்டில் குறியீடு செய்வதற்கு தேர்தல் அதிகாரியால் வழங்கப்படும் குறிப்பிட்ட வரையறைகளுடன் கூடிய ஒருங்கிணைந்த ஊதா நிற ஸ்கெட்ச் பேனாக்கள் மட்டுமே பயன்படுத்தப்பட வேண்டும் என்று ஆணையம் உத்தரவிட்டுள்ளது. எந்த ஒரு சூழ்நிலையிலும் மேற்குறிப்பிட்ட தேர்தல்களில் வேறு எந்த பேனாவும் பயன்படுத்தப்படக் கூடாது.
தேர்தல்கள் நியாயமாகவும் நல்ல முறையிலும் நடைபெறுவதை உறுதி செய்வதற்காக தேர்தல் நோக்கர்கள் நியமிக்கப்பட்டு தேர்தல் முறை கண்காணிக்கப்படுவதற்காக போதுமான நடவடிக்கைகள் எடுக்கப்பட வேண்டும்.
தேர்தல் நடத்துவதற்கான ஏற்பாடுகளின் போது கோவிட்-19 கட்டுப்பாட்டு நடவடிக்கைகள் தொடர்பான விதிமுறைகள் பின்பற்றப்படுவதை உறுதி செய்வதற்காக மாநிலங்கள், மூத்த அதிகாரி ஒருவரை நியமிக்க வேண்டும் என்று மாநில தலைமைச் செயலாளர்களுக்கு ஆணையம் உத்தரவிட்டுள்ளது.
அந்தந்த மாநிலங்களில் தலைமைத் தேர்தல் அதிகாரிகளை தேர்தல் நோக்கர்களாக ஆணையம் நியமித்துள்ளது.
(Visitor Counter : 117
மத்திய அமைச்சரவை
மோட்டார் வாகன  மசோதா 2016 -ல் மாற்றங்கள் செய்ய அமைச்சரவை ஒப்புதல் : சாலைப் போக்குவரத்துத் துறையில் பெரும் சீர்திருத்தம்
நாடாளுமன்றத்தில் தாக்கல் செய்யப்பட உள்ளது
மோட்டார் வாகன  மசோதா 2016 -ல் மாற்றங்கள் செய்ய பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது. இந்த மசோதா நாடாளுமன்றத்தில் அறிமுகம் செய்யப்படும்.
தகவல் மற்றும் ஒலிபரப்பு அமைச்சகம்
முன்முன் தலாரியாவின் ‘சூ மெட் நா யுல் மெட்’  உயரமான இமயமலை கிராமங்களில் பருவநிலை மாற்றத்தின் விளைவுகளை ஆவணப்படுத்துகிறது
‘வாய்ஸ் ஃப்ரம் தி ரூஃப் ஆஃப் தி வேர்ல்ட்’ என்ற பத்து பாகத் தொடரின் இந்திய அத்தியாயமான ‘ச்சு மெட் நா யுல் மெட்’-ன் இந்தியன் பிரீமியர் 53வது இந்திய சர்வதேச திரைப்பட விழாவில் இந்தியன் பனோரமா கதை அல்லாத படப் பிரிவில் திரையிடப்பட்டது. இன்று கோவாவில் பிஐபி ஏற்பாடு செய்திருந்த ஊடகங்கள் மற்றும் விழாப் பிரதிநிதிகளுடனான உரையாடலில் பேசிய இயக்குனர் முன்முன் தலாரியா, திரைப்படத்தின் பின்னணியில் உள்ள தனது பார்வை மற்றும் நோக்கம் குறித்தும், உலகம் முழுவதும் உள்ள அனைவரையும் பாதிக்கும் ஒரு பிரச்சினை எவ்வாறு உள்ளது என்பதையும் விளக்கினார்.
படத்தின் தலைப்பு லடாக்கி மொழியில் ‘தண்ணீர் இல்லை, கிராமம் இல்லை’ என்பதாகும். இமாச்சலப் பிரதேசத்தில் உள்ள ஸ்பிதி மற்றும் லடாக்கின் ஜன்ஸ்கர் ஆகிய விவசாயக் கிராமங்கள் எதிர்கொள்ளும் தண்ணீர் சவால்களை படத்தின் மூலம் இயக்குனர் விளக்கியுள்ளார்.
அவரது உத்வேகத்தை தெளிவுபடுத்திய இயக்குனர் முன்முன் தலாரியா, தான் ஒரு வன உயிர் திரைப்படத் தயாரிப்பாளர் என்றும், மேல் இமயமலைச் சமூகங்களின் மீது வெறி கொண்டவர் என்றும் கூறினார். அவர் கூறுகையில், "நான் இமாச்சல பிரதேசத்தில் இருந்து வந்துள்ளேன், கடந்த 7 ஆண்டுகளாக நான் ஸ்பிதி பள்ளத்தாக்குக்கு திரும்பி வருகிறேன், மைனஸ் 20 டிகிரியில் வாழும் பெண்களின் வாழ்க்கையின் விந்தை, நான் ஸ்பிட்டிக்குச் சென்று சமூகத்துடன் வாழத் தொடங்கியவுடன், பருவநிலை மாற்றம்தான் உண்மையான கதை என்பதை உணர்ந்தேன். ஒழுங்கற்ற பனிப்பொழிவு மற்றும் உருகும் பனிப்பாறைகள், அவை இந்தியாவில் உள்ள உயரமான கிராமங்களின் விவசாய சமூகங்களை எவ்வாறு பாதிக்கின்றன என்பதில் கவனம் செலுத்தி வருகிறேன்’’ என்று அவர் கூறினார்.
“ஐரோப்பாவில் வசிக்கும் ஆண்ட்ரூ என்னை அணுகினார். 10 பாகங்கள் கொண்ட தொடரான ‘வாய்ஸ் ஃப்ரம் தி ரூஃப் ஆஃப் தி வேர்ல்ட்’ என்ற தொடரின் நிர்வாக தயாரிப்பாளராக அவர் இருக்கிறார். இது தொடரின் இந்தியா எபிசோட். இரண்டாவது தொடர் தயாரிப்பில் ஈடுபட்டிருப்பதால் தயாரிப்பாளர் இங்கு இருக்க முடியவில்லை. பருவநிலை மாற்றம் தேசிய எல்லைகளைக் காணாததால், நாங்கள் மற்ற நாடுகளில் தேசிய ஒளிபரப்பைச் செய்து வருகிறோம். நாங்கள் ரஷ்யா கிர்கிஸ்தான், பாகிஸ்தான் ஆகிய நாடுகளில் திரைப்படங்களைக் காண்பிக்கிறோம், மேலும் இந்தியப் பார்வையாளர்கள் குறிப்பாக ஹிமாச்சல், உத்தரகண்ட் மற்றும் தில்லி மக்கள் பருவநிலை மாற்றப் பிரச்சினைகளால் நேரடியாகப் பாதிக்கப்படும் அனைத்து மேல் பகுதிகளிலும் படத்தைக் காட்ட விரும்புகிறேன்’’ என்று அவர் கூறினார்.
முன்முன் தலாரியா, வனவிலங்கு பாதுகாப்பு, பாலினம் மற்றும் மனித உரிமைகள் பற்றிய ஆவணப்படங்களுக்காக அறியப்பட்ட ஒரு விருது பெற்ற ஆவணப்படத் தயாரிப்பாளர் ஆவார். இவரது படங்கள் நேஷனல் ஜியோகிராஃபிக், ஹாட்ஸ்டார் மற்றும் வைஸ் வேர்ல்ட் நியூஸ் ஆகியவற்றில் திரையிடப்பட்டுள்ளன.
மத்திய ஆசியாவில் உள்ள பாமிர்ஸ் முதல் தெற்காசியாவின் காரகோரம் மற்றும் இமயமலை வரை உலகின் கூரை என்று அழைக்கப்படும் - துருவங்களுக்கு வெளியே பூமியின் மிகப்பெரிய பனிக் களஞ்சியத்துடன் - பருவநிலை மாற்றத்தால் அதிகரித்து வரும் விகிதத்தில் எப்படி உருகுகிறது என்பதை படம் எடுத்துக்காட்டுகிறது. இந்த உயரமான பகுதிகளில் அடிக்கடி ஏற்படும் இயற்கை பேரழிவுகள் லட்சக்கணக்கான உயிர்களை எப்படி ஆபத்தில் ஆழ்த்தியுள்ளன என்பதை இயக்குனர் படத்தின் மூலம் வெளிப்படுத்துகிறார். மனிதகுலத்தின் பெரும் பகுதியினர் இந்த மலைகளையும், ஆசியாவின் வலிமைமிக்க ஆறுகளையும் நம்பியிருக்கிறார்கள்.
குடியரசுத் தலைவர் செயலகம்
திரு. ஆர். வெங்கடராமனின் பிறந்த தினத்தை முன்னிட்டு குடியரசுத் தலைவர் அவருக்கு மலர் தூவி மரியாதை செலுத்தினார்
முன்னாள் குடியரசுத் தலைவர் திரு. ஆர். வெங்கடராமனின் பிறந்த தினத்தை முன்னிட்டு குடியரசுத் தலைவர் மாளிகையில் இன்று  அவரது திருவுருவப் படத்திற்கு, குடியரசுத் தலைவர் திரு. ராம் நாத் கோவிந்த் மலர் தூவி மரியாதை செலுத்தினார். குடியரசுத் தலைவர் மாளிகை பணியாளர்களும் திரு. வெங்கடராமனின் படத்திற்கு மலர் தூவி மரியாதை செலுத்தினர்
(Visitor Counter : 121